27. 3. 87 De Europæiske Fællesskabers Tidende Nr. C 80/7 
II 
(Forberedende retsakter) 
KOMMISSIONEN 
Forslag til Rådets afgørelse om finansiering af store infrastrukturprojekter af europæisk 
betydning 
KOM(86) 722 endelig udg. 
(Forelagt Rådet af Kommissionen den 23. december 1986) 
(87/C 80/14) 
RÅDET FOR DE EUROPÆISKE FÆLLESSKABER HAR — TRUFFET FØLGENDE AFGØRELSE: 
under henvisning til traktaten om oprettelse af Det euro­
pæiske økonomiske Fællesskab, særlig artikel 235, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det økonomiske og so­
ciale Udvalg, og 
ud fra følgende betragtninger: 
Store infrastrukturprojekter er en vigtig integrations­
fremmende faktor og bidrager til at skabe det interne 
enhedsmarked og dermed til at fremme den europæiske 
industris konkurrenceevne; 
projekternes udformning og gennemførelse støder på 
forskellige vanskeligheder, bl.a. finansielle, som følge af 
deres karakteristika og de forskellige typer af risici, de 
indebærer; 
finansieringen bør herefter i højere grad end tidligere ba­
seres på privat kapital, der ikke nødvendigvis tiltrækkes 
af denne type projekter; 
den europæiske dimension ved sådanne projekter og de­
res betydning for Fællesskabet berettiger en fællesskabs-
intervention; 
denne intervention skal have til formål at fremskaffe og 
kanalisere privat kapital over i finansieringen af store 
projekter af europæisk betydning; 
der må derfor gennemføres en særlig fællesskabsaktion, 
der kan fremme udformningen og den finansielle gen­
nemførelse af infastrukturprojekter af europæisk betyd­
ning; 
Den europæiske Investeringsbank har erklæret sig rede 
til at deltage i en sådan aktions gennemførelse — Artikel 1 
Der gennemføres en særlig fællesskabsaktion til fordel 
for store infrastrukturprojekter af europæisk betydning, 
der helt eller delvis er beliggende i Fællesskabet. Denne 
aktion skal lette udformningen og gennemførelsen af 
nævnte projekter ved fremskaffelse og kanalisering af 
nye kapitalmidler til finansiering heraf. 
Artikel 2 
1. De store infrastrukturprojekter af europæisk betyd­
ning tager sigte på dels at anlægge en manglende forbin­
delse, dels at bevirke en betydelig forbedring af eksiste­
rende tjenesteydelser eller at tilvejebringe nye. 
2. Disse større projekter kan berøre forskellige sekto­
rer, først og fremmest transport, telekommunikation, 
energi og miljø. 
3. Projekterne og deres gennemførelse skal være i 
overensstemmelse med traktaten og den afledte ret, bl.a. 
på konkurrenceområdet, og med de fællesskabsregler og 
-politikker, der finder anvendelse på de pågældende om­
råder. 
Artikel 3 
For at bidrage til udformningen og gennemførelsen af 
store infrastrukturprojekter af europæisk betydning, kan 
følgende finansieringsmidler anvendes: 
— specifikke budgetmidler; 
— disponible midler inden for rammerne af de fælles­
skabspolitikker og -aktioner, hvis målsætninger pro­
jekterne tager sigte på at fremme; 
— særlige lån fra Den europæiske Investeringsbank 
(EIB) på grundlag af Bankens egne midler, og om 
nødvendigt på grundlag af midler, som Det europæi­
ske økonomiske Fællesskab (EØF) har lånt på kapi­
talmarkederne. 
Nr, C 80/8 De Europæiske Fællesskabers Tidende 27.3.87 
Artikel 4 
1. Der kan ydes fællesskabsstøtte i form af tilskud el­
ler kapitaltilførsel, der skal tilbagebetales, til de forud­
gående arbejder og analyser, der er nødvendige for at 
belyse projekternes tekniske, finansielle og økonomiske 
levedygtighed, 
2. Disse udgifter finansieres over budgettets artikel 
581, såfremt det drejer sig om transportinfrastrukturer, 
og over artikel 709, såfremt det drejer sig om energiin­
frastrukturer. I de øvrige tilfælde finansieres de over en 
særlig budgetpost (artikel 798) med titlen »forberedende 
analyser og foranstaltninger vedrørende store europæiske 
infrastrukturprojekter« i kapitlet vedrørende finansie-
ringstekniske foranstaltninger. Denne post får med hen­
blik herpå inden for rammerne af den årlige budgetpro­
cedure tildelt opdelte bevillinger. 
Artikel 5 
1. De i artikel 2 omhandlede store projekter kan gøres 
til genstand for en erklæring om deres europæiske betyd­
ning. Udstedelse af en sådan erklæring forudsætter, at 
projekterne indsendes til Kommissionen, enten direkte 
eller ved en medlemsstats mellemkomst. 
Disse projekter skal i vidt omfang være baseret på privat 
kapital og opfylde de i fællesskabsprogrammerne fast­
lagte målsætninger og kriterier på de områder, de hen­
hører under. Kommissionen undersøger: 
— om de er i overensstemmelse med nærværende afgø­
relse; 
— om de indebærer fordele med hensyn til ikke blot tek­
niske og finansielle kriterier, men også samfundsøko­
nomiske kriterier; der tåges især hensyn til projekter­
nes indvirkning på Fællesskabets konkurrenceevne og 
deres virkninger, bl.a. med hensyn til beskæftigelse 
og indkomster, for de mest direkte berørte stater og 
regioner. 
2. Erklæringen om et projekts europæiske betydning 
udstedes af Kommissionen efter samtykke fra de af pro­
jekterne direkte berørte medlemsstater. Den underretter 
Rådet og Europa-Parlamentet herom. 
For projekter, der henhører under områder, der ikke er 
gjort til genstand for fællesskabsprogrammer, kan så­
danne erklæringer imidlertid først udstedes, når Rådet 
har givet sit samtykke. 
Kommissionens afgørelser vedrørende disse erklæringer 
offentliggøres i De Europæiske Fællesskabers Tidende. 3. De store infrastrukturprojekter, der erklæres at 
være af europæiske betydning, kan: 
— afhængig af deres karakter, omfattes af bestemmel­
ser, der tager sigte på at lette opsamlingen af privat 
opsparing, idet Kommissionen i det enkelte tilfælde 
forelægger Rådet disse bestemmelser til godkendelse 
efter høring af Udvalget for økonomisk Politik; 
— tildeles en støtte over Fællesskabets budget samt om­
fattes af de i artikel 3 nævnte muligheder for særlige 
lån. 
Artikel 6 
1. Der kan ydes fællesskabsstøtte i form af en tilbage­
betalingspligtig kapitaltilførsel til igangsætningen af ar­
bejder i forbindelse med gennemførelsen af projekter, 
der erklæres at være af europæisk betydning. 
2. En særlig budgetpost med titlen »tilskud til store 
europæiske infrastrukturprojekter« i kapitlet vedrørende 
finansieringstekniske foranstaltninger får inden for ram­
merne af den årlige budgetprocedure tildelt opdelte bevil­
linger. 
3. Tilbagebetalingsdatoen for den tilbagebetalingsplig­
tige kapitaltilførsel fastsættes efter aftale mellem Kom­
missionen og modtageren: 
— enten på tidspunktet for igangsættelsen, 
— eller efter arbejdets gennemførelse, 
— eller under anlæggets udnyttelse, såfremt der i sidst­
nævnte tilfælde er en klausul om andel i overskuddet. 
Artikel 7 
1. De lån, som EIB yder over egne midler til projek­
ter, der erklæres at være af europæisk betydning, kan 
gøres til genstand for sikkerhedsstillelse over fællesskabs­
budgettet. 
Sikkerhedsstillelsen over budgettet kan ydes til EIB-lån, 
for hvilke der hverken kan stilles garanti fra den eller de 
af projektet berørte medlemsstater eller andre tilstrække­
lige garantier. 
2. Sikkerhedsstillelsen over fællesskabsbudgettet er 
betinget og delvis. Kommissionen træffer i de enkelte 
tilfælde beslutning om sikkerhedsstillelsen og om de 
nærmere bestemmelser herfor. Beslutningen fastlægges i 
en aftale med EIB. 
3. Kommissionens beslutninger om sikkerhedsstillelse 
sker inden for rammerne af et globalt loft på 1 mia ECU. 
Om nødvendigt vedtager Rådet med kvalificeret flertal 
efter forslag fra Kommissionen og efter høring af Par­
lamentet en forhøjelse af dette loft.